പണക്കിഴി വിവാദം നാളെ നഗരസഭയില് പോകുമെന്ന് അജിത തങ്കപ്പന് കൊച്ചി: തൃക്കാക്കര നഗരസഭയിലെ ഓണസമ്മാന വിവാദവുമായി ബന്ധപ്പെട്ട് പ്രതിപക്ഷ പ്രതിഷേധം കനക്കുമ്ബോള് തിങ്കളാഴ്ച നഗരസഭയില് പോകുമെന്ന് ചെയര്പേഴ്സണ് അജിത തങ്കപ്പന്. വ്യാഴാഴ്ച കൗണ്സില് യോഗവും വിളിച്ചു ചേര്ത്തിട്ടുണ്ടെന്ന് അജിത വ്യക്തമാക്കി. ഓണസമ്മാന വിവാദത്തില് നിയമ നടപടിയുമായി മുന്നോട്ട് പോകും ഒപ്പം പ്രതിപക്ഷ നേതാക്കള്ക്കെതിരെ പൊലീസിനെയും കോടതിയെയും സമീപിച്ചിട്ടുണ്ടെന്നും അവര് പറയുന്നു. ഓണസമ്മാന വിവാദത്തെ തുടര്ന്ന് വിജിലന്സ് നിര്ദ്ദേശത്തെ തുടര്ന്ന് പൂട്ടി മുദ്രവെച്ച ക്യാബിന് സ്വന്തം താക്കോല് ഉപയോഗിച്ച് കഴിഞ്ഞ ദിവസം അജിത തുറന്നു കയറിയിരുന്നു. ഓഫീസില് അതിക്രമിച്ചു കയറിയതിനെതിരെ പൊലീസ് നടപടി എടുക്കണമെന്ന് ആവശ്യപ്പെട്ട് പ്രതിപക്ഷം ക്യാബിന് മുന്നില് കുത്തിയിരിപ്പ് സമരം നടത്തിയിരുന്നു. അതേസമയം തൃക്കാക്കര നഗരസഭാ ചേംബറില് പ്രവേശിച്ചത് സെക്രട്ടറിയുടെ നിര്ദ്ദേശ പ്രകാരമാണെന്ന് അജിത തങ്കപ്പന് വ്യക്തമാക്കി.The post പണക്കിഴി വിവാദം നാളെ നഗരസഭയില് പോകുമെന്ന് അജിത തങ്കപ്പന് first appeared on MalayalamExpressOnline.